9bc8cec093d1167b51acafb9bddeee88
Hvad er ISO/IEC 27001?
ds.dk
2021.04
Den internationale ledelsesstandard for informationssikkerhed, ISO/IEC 27001, er et styringsværktøj, der hjælper organisationer med at beskytte værdifulde informationer på en sikker og troværdig måde. Standarden bidrager til at skabe tillid til de organisationer, der anvender den, da det vidner om, at man arbejder struktureret med informationssikkerhed og kan fremvise dokumentation for arbejdet.


909485ef125d26f14c5a87945ea98497
Hvad er formålet med ISO/IEC 27001?
ds.dk
2021.04
 Formålet med ISO/IEC 27001 er at opnå effektiv informationssikkerhedsledelse, der passer til organisationens særlige behov og herefter opretholde effektiviteten ved at sikre løbende forbedringer. Det betyder, at informationssikkerheden hele tiden opdateres, så organisationen er i stand til at håndtere udfordringerne i en verden under konstant forandring.


cbd7b70674262efe48087f2aa00fa238
Hvorfor er ISO/IEC 27001 vigtig?
ds.dk
2021.04
 ISO/IEC 27001 hjælper organisationen med at strukturere arbejdet med forretningskritiske informationer og bidrager til at minimere risikoen for brud på informationssikkerheden, som kan true organisationens eksistensgrundlag. Derudover kan standarden anvendes til at dokumentere organisationens arbejde med beskyttelse af følsomme oplysninger - internt såvel som eksternt. Den er derfor også et godt afsæt til beskyttelse af personoplysninger.


740564a18021743a6d5cb09fb440e976
Hvilke organisationer er ISO/IEC 27001 relevant for?
ds.dk
2021.04
 Standarden er relevant for alle organisationer, der ligger inde med informationer, som ved kompromittering kan få betydelige konsekvenser for både overholdelse af lovgivning, organisationens aktiviteter, succes samt troværdighed og image. Den offentlige sektor er desuden forpligtet til at følge ISO/IEC 27001.

 
e5f06d7f10917e31a164aa01b07bed4d
Hvordan lever jeg op til kravene i ISO/IEC 27001?
ds.dk
2021.04
Standarden opstiller blandt andet krav til risikostyring, dokumentation af processer samt fordeling af roller og ansvar for informationssikkerhed, som man skal følge. Man kan finde inspiration til, hvordan man opfylder kravene ved at kigge i de tilhørende vejledende standarder i 27000-serien, særligt ISO/IEC 27002 og ISO/IEC 27005.


04cf8bb8ffc1926ec6aa27be7177f27b
Kan man blive certificeret i ISO 27001?
ds.dk
2021.04
Ja, det er muligt at blive certificeret i ISO/IEC 27001. Dansk Standard er ikke certificerende myndighed, men vi kan tilbyde rådgivning i arbejdet med implementering af standarden mhp. certificering.


e76ae520b1ff78496090e93cf1d0bf34
Hvordan kan jeg blive klogere på implementeringen af ISO/IEC 27001?
ds.dk
2021.04
Dansk Standard tilbyder [kurser i informationssikkerhed](https://www.ds.dk/da/ydelser/kurser#t=informationssikkerhed), hvor du kan lære mere om ISO/IEC/IEC 27001, og hvordan du kommer i gang. Vi udbyder også diplomkurser samt virksomhedstilpassede kurser.


23fc3d5a87ae2ff4d281ecf514c8a6fa
Kan jeg selv være med til at præge udviklingen af ISO/IEC 27001?
ds.dk
2021.04
Ja, det kan man ved at melde sig ind i Dansk Standards udvalg S-441 for cyber- og informationssikkerhed. Her får du værdifuld viden om indholdet i fremtidens standarder på området - og mulighed for at påvirke dem. Udvalget har særligt fokus på ledelsesstandarderne under ISO/IEC 27000-serien og cybersikkerhed i produkter, men følger en bred portefølje af standardiseringsarbejde, der er relateret til cyber- og informationssikkerhed.  
  
  
  
Du er også velkommen til at kontakte Anders Linde, chefkonsulent i Dansk Standard, på e-mail ali@ds.dk eller tlf. 39966329. Anders er vores ekspert i anvendelse og implementering af ISO/IEC 27001 for informationssikkerhed.

